PATVIRTINTA

 Akmenės rajono paramos šeimai centro direktoriaus

 2020 m. spalio 19 d. įsakymu Nr. V- 466

**AKMENĖS RAJONO** **PARAMOS ŠEIMAI CENTRO** **GLOBOS CENTRO SOCIALINIO DARBUOTOJO, ATLIEKANČIO GLOBOS KOORDINATORIAUS FUNKCIJAS, PAREIGYBĖS APRAŠYMAS**

**I SKYRIUS**

**PAREIGYBĖ**

1. Socialinio darbuotojo, atliekančio globos koordinatoriaus funkcijas, pareigybė yra priskiriama specialistų pareigybės grupei, kurių pareigybės priskiriamos A arba B lygiui, atsižvelgiant į būtiną išsilavinimą toms pareigoms eiti.
2. Pareigybės lygis – A 2.
3. Pareigybės paskirtis– koordinuoti pagalbą budinčiam globotojui, globėjui, nesusijusiam giminystės ryšiais, globėjui giminaičiui, šeimynos dalyviams, įtėviams ir jų prižiūrimiems, globojamiems (rūpinamiems) vaikams, įvaikiams (toliau – paslaugų gavėjams).
4. Pareigybės pavaldumas– socialinis darbuotojas, atliekantis globos koordinatoriaus funkcijas, tiesiogiai pavaldus paramos šeimai centro direktoriui. Socialinį darbuotoją, atliekantį globos koordinatoriaus funkcijas, darbui priima, atleidžia iš darbo, nustato jo pareiginį atlyginimą, skiria paskatinimus ir drausmines nuobaudas, sudaro materialinės atsakomybės sutartį paramos šeimai centro direktorius.

 **II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
	1. turėti aukštąjį neuniversitetinį socialinių mokslų studijų srities išsilavinimą (socialinis darbas, socialinė pedagogika, psichologija);
	2. mokėti dirbti Microsoft Office programiniu paketu (Word, Exel, Power Point);
	3. mokėti valdyti, kaupti, sisteminti, apibendrinti informaciją ir rengti išvadas, sklandžiai dėstyti mintis raštu ir žodžiu;
	4. mokėti bent vieną iš trijų Europos Sąjungos darbo kalbų (anglų, prancūzų ar vokiečių);
	5. socialinio darbo patirtis (dirbant su šeima ar vaikais patirtis);
	6. gebėjimas parinkti ir taikyti socialinio darbo metodus, savarankiškai organizuoti darbą;
	7. gebėjimas išlaikyti pusiausvyrą emocinės įtampos ir streso metu;
	8. gebėjimas kurti tarpusavio santykius;
	9. komunikabilumo, bendradarbiavimo įgūdžiai, tolerancija, lankstumas ir kantrybę;
	10. privalumas – B kategorijos vairuotojo pažymėjimas ir praktinė vairavimo patirtis.

 **III SKYRIUS**

 **ŠIAS PAREIGAS EINANČIO DARBUOTOJO FUNKCIJOS**

 6. Šias pareigas einantis darbuotojas vykdo šias funkcijas:

* 1. dalyvauja atvejo vadybos posėdžiuose, vaiko laikinos globos (rūpybos) peržiūrose, vadovaujantis socialinės apsaugos ir darbo ministro įsakymu patvirtintų Vaiko laikinosios globos (rūpybos) nuostatų bei atvejo vadybos tvarkos aprašo nustatyta tvarka;
	2. koordinuoja pagalbos teikimą paslaugų gavėjams ir teikia jiems psichosocialinę, konsultacinę ar kitą pagalbą. Šios paslaugos gali būti teikiamos ir įtėviams, jiems patiems prašant;
	3. teikia budintiems globotojams, globėjams, nesusijusiems giminystės ryšiais, globėjams giminaičiams intensyvią pagalbą. Įtėviams, šeimynų dalyviams, bendruomeninių vaikų globos namų darbuotojams ši pagalba teikiama įtėvių, šeimynos dalyvių ar bendruomeninių vaikų globos namų administracijos prašymu;
	4. Gavęs tarnybos atestuotų asmenų atliktą budinčio globotojo, globėjo, nesusijusio giminystės ryšiais, globėjo giminaičio vykdomos veiklos kokybės vertinimą, sudaro pagalbos planą ir numato priemones, reikalingas pagalbos planui įgyvendinti;
	5. renka, analizuoja duomenis apie paslaugų gavėjus ir savo kompetencijos ribose keičiasi informacija su savivaldybės administracija, socialinių paslaugų įstaigomis, vaiko teisių specialistais;
	6. organizuoja ar inicijuoja globėjų giminaičių, įtėvių, budinčių globotojų, globėjų, nesusijusių giminystės ryšiais, šeimynų dalyvių savitarpio pagalbos grupes;
	7. vykdo gerosios patirties vaiko globos (rūpybos), priežiūros, įvaikinimo srityse sklaidą;
	8. atlieka kitas funkcijas, susijusias su pagalba paslaugų gavėjams;
	9. nuolat palaiko ryšį su paslaugų gavėjais, esant asmenų prašymams – įtėviais.
	10. Koordinuoja ir organizuoja pagalbą bei tarpininkauja su paslaugų gavėjais, bendradarbiaudamas su atvejo vadybininkais, kitomis socialinių paslaugų, švietimo, sveikatos priežiūros įstaigomis, kitais globos centro specialistais, sudarydamas sąlygas vaikui palaikyti ryšį su broliais, seserimis, biologiniais tėvais, derindamas teikiamas paslaugas ir pagalbą biologinei vaiko šeimai su socialiniais darbuotojais, teikiančias paslaugas šeimai;
	11. Organizuojant pagalbos teikimą, vadovaujasi atvejo vadybos metodu, kurio esmė – vaiko ir budinčio globotojo, globėjo, nesusijusio giminystės ryšiais, globėjo giminaičio, šeimynos dalyvių, įtėvių poreikių įvertinimas, pagalbos vaikui, prižiūrimam budinčio globotojo, ar vaikui, globojamam (rūpinamam) globėjo, nesusijusio, giminystės ryšiais, globėjo giminaičio, plano sudarymas, įgyvendinimas, stebėsena, vertinimas, koregavimas.
	12. tvarko kiekvieno paslaugų gavėjo bylą, kurioje fiksuojami (protokoluojami) susitikimai, dalyvavusieji susitikime asmenys, data, susitikimų turinys, susitarimai, jei jie buvo sudaryti, susitarimų vykdymo terminai, įsivertinimai ir kita darbui svarbi informacija.
	13. Informuoja Tarnybos teritorinį skyrių ir savivaldybės administracijos Socialinės paramos skyrių apie sutarčių su budinčiais globotojais sudarymą ir (ar) nutraukimą.
	14. Bendradarbiauja su kitais Globos centrais dėl pagalbos teikimo paslaugų gavėjams, kuriems globa nustatyta Akmenės rajono savivaldybėje, tačiau faktinė gyvenamoji vieta yra kitas rajonas.
	15. koordinuoja pagalbą budintiems globotojams:
		1. kartu su budinčiu globotoju ir jo prižiūrimu vaiku sudaro individualios pagalbos vaikui planą ne vėliau kaip per 30 kalendorinių dienų nuo vaiko apgyvendinimo;
		2. reguliariai (ne rečiau kaip vieną kartą per dvi savaites, intensyvios pagalbos atvejais – ne rečiau kaip 1–2 kartus per savaitę) teikia individualias konsultacijas budinčiam globotojui. Esant poreikiui individualios konsultacijos gali būti organizuojamas dažniau;
		3. palaiko ryšį su budinčiu globotoju ir jo prižiūrimais vaikais tiesiogiai ir (ar) elektroninio ryšio priemonėmis;
		4. reguliariai organizuoja psichologo konsultacijas vaikui ir budinčiam globotojui. Vaiką grąžinus į biologinę šeimą, nustačius vaikui nuolatinę globą (rūpybą) ir (ar) pakeitus budintį globotoją, per pirmas 2 savaites po šio fakto budinčiam globotojui rekomenduojama suteikti 2–5 papildomas psichologo konsultacijas;
		5. organizuoja kitų specialistų pagalbą, atsižvelgdamas į atsirandančius vaiko poreikius (pvz.: logopedų, specialiųjų pedagogų, teisininkų, psichoterapeutų paslaugas, vaiko neformaliojo ugdymo ar užimtumo paslaugas), kartu su budinčiu globotoju užtikrina švietimo pagalbos, sveikatos priežiūros ar kitų paslaugų teikimą budinčio globotojo prižiūrimiems vaikams;
		6. atsižvelgdamas į budinčio globotojo ir (ar) individualius vaiko poreikius, tarpininkauja jam ir vaikui kitose institucijose;
		7. organizuoja profesinės kompetencijos tobulinimą ir supervizijas budintiems globotojams;
		8. teikia informaciją budinčiam globotojui apie darbą su biologine vaiko šeima ir padeda vaikui pasiruošti susitikimui su biologine šeima;
		9. stebi budinčio globotojo šeimoje prižiūrimo vaiko susitikimus su biologine šeima.
	16. koordinuoja pagalbą globėjams, nesusijusiems giminystės ryšiais (toliau- globėjams):
		1. kartu su globėju ir globojamu vaiku sudaro individualios pagalbos vaikui planą (jei vaikui nustatyta nuolatinė globa (rūpyba), individualios pagalbos planas sudaromas tik esant intensyvios pagalbos poreikiui arba bendru globos koordinatoriaus ir globėjo sutarimu) ne vėliau kaip per 30 kalendorinių dienų nuo vaiko apgyvendinimo;;
		2. reguliariai teikia individualias konsultacijas globėjui ne rečiau kaip vieną kartą per tris savaites (kriziniais atvejais – ne rečiau kaip 1-2 kartus per savaitę), o jei vaikui nustatyta nuolatinė globa (rūpyba) – ne rečiau kaip 1 kartą per mėnesį. Esant poreikiui individualios konsultacijos gali būti organizuojamas dažniau;
		3. palaiko ryšį su globėjais ir jų globojamais (rūpinamais) vaikais tiesiogiai ir (ar) elektroninio ryšio priemonėmis;
		4. reguliariai organizuoja ar teikia psichologo konsultacijas vaikui ir globėjui. Vaiką grąžinus į biologinę šeimą, pakeitus globėją (rūpintoją), per pirmas 2 savaites po šio fakto globėjui rekomenduojama suteikti 2–5 papildomas psichologo konsultacijas;
		5. teikia informaciją globėjui apie darbą, vykstantį su biologine vaiko šeima, ir esant poreikiui padeda vaikui pasiruošti susitikimui su biologine šeima;
		6. esant poreikiui padeda globėjams pasiruošti atstovauti vaikui teisėsaugos ar kitose institucijose;
		7. atsižvelgdamas į individualius globėjo ir (ar) vaiko poreikius, tarpininkauja jam ir vaikui kitose institucijose.
	17. koordinuoja pagalbą globėjams giminaičiams, šeimynų dalyviams:
		1. reguliariai, ne rečiau kaip vieną kartą per mėnesį, teikia individualias konsultacijas, o jei vaikui nustatyta nuolatinė globa (rūpyba) – ne rečiau kaip 1 kartą per 2 mėnesius. Esant poreikiui individualios konsultacijos gali būti organizuojamas dažniau;
		2. palaiko ryšį su globėjais giminaičiais, šeimynų dalyviais ir jų globojamais (rūpinamais) vaikais (pvz.: telefonu, elektoriniu paštu);
		3. kartu su globėju giminaičiu, šeimynos dalyviu ir jų globojamu vaiku sudaro individualios pagalbos vaikui planą ne vėliau kaip per 30 kalendorinių dienų nuo vaiko apgyvendinimo;
		4. esant poreikiui ir galimybei, gali organizuoti ar teikti psichologo konsultacijas globėjui giminaičiui, šeimynos dalyviui.
	18. koordinuoja pagalbą įtėviams, jų prašymu konsultuoja įtėvius, organizuoja individualią ir grupinę psichosocialinę pagalbą;
	19. budintiems globotojams, globėjams, nesusijusiems giminystės ryšiais, esant poreikiui ir galimybei – globėjams giminaičiams, šeimynų dalyviams, įtėviams teikia ar organizuoja intensyvią pagalbą:
		1. naujai apgyvendinus vaiką, įvaikį (iki 30 kalendorinių dienų nuo vaiko, įvaikio apgyvendinimo dienos) budinčio globotojo, globėjo, nesusijusio giminystės ryšiais, globėjo giminaičio, įtėvių šeimoje, šeimynoje;
		2. kriziniu atveju (kol krizė bus įveikta) – vaiko, įvaikio priežiūros, globos (rūpybos) metu;
	20. teikdamas intensyvią pagalbą, derina savo veiksmus, konsultuoja budinčius globotojus, globėjus, nesusijusius giminystės ryšiais, globėjus giminaičius, šeimynos dalyvius, įtėvius ne rečiau kaip1-2 kartus per savaitę. Esant poreikiui individualios konsultacijos gali būti organizuojamos dažniau ar derinamos su kitų specialistų teikiama pagalba, atsižvelgiant į individualius budinčio globotojo, globėjo, nesusijusio giminystės ryšiais, globėjo giminaičio, šeimynos dalyvio, įtėvio ir (ar) vaiko, įvaikio poreikius;
	21. pildo ir laiku pateikia ataskaitas globos centrų mainų sistemoje;
	22. be Centro administracijos leidimo nepateikia konfidencialios informacijos apie klientus, Centro darbuotojus, Centro veiklą tretiesiems asmenims;
	23. kelia savo profesinę kvalifikaciją, dalyvaudamas kvalifikacijos kėlimo kursuose, nustatyta tvarka atestuojasi;
	24. atlieka vidaus kontrolės organizavimą, vykdymą, priežiūrą ir kitose įstaigos vadovo nurodytose, paskirtose įstaigos veiklos srityse.
	25. atsako už:
		1. dokumentų pateikimą laiku, dokumentų saugumą ir atidavimą į archyvą;
		2. teisingą informacijos pateikimą paslaugų gavėjui, savo kompetencijos ribose;
		3. vertybinių nuostatų (pagarbos, atvirumo, tolerancijos, unikalumo, empatijos, pasitikėjimo ir kt.) pažeidimus;
		4. sukauptos informacijos konfidencialumo pažeidimus;
		5. profesinės etikos klaidas, nesklandumus darbe, nustatytų pareigų nevykdymą;
		6. profesinės kompetencijos trūkumus;
		7. darbo tvarkos taisyklių nesilaikymą;
		8. saugos ir sveikatos, priešgaisrinės saugos, higienos ir sanitarijos reikalavimų pažeidimus;
		9. žalą, padarytą įstaigai ar paslaugų gavėjui, dėl savo kaltės ar neatsargumo;
		10. funkcijų nevykdymą paramos šeimai centro Vidaus darbo tvarkos taisyklių ir Lietuvos Respublikos įstatymų numatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_

 (vardas, pavardė)

\_\_\_\_\_\_\_\_\_\_\_\_\_\_\_

 (data)